Ελληνική απογραφή 2021

Η ελληνική απογραφή του 2021, επισήμως «Γενικές Απογραφές Κτηρίων και Πληθυσμού - Κατοικιών 2021», ήταν απογραφή στην Ελλάδα η οποία διεξήχθη από την Ελληνική Στατιστική Αρχή από τις 23 Οκτωβρίου 2021 έως τις 23 Νοεμβρίου 2021, ως μέρος της ευρύτερης απογραφής της Ευρωπαϊκής Ένωσης του 2021. Όπως και με την ελληνική απογραφή 2011, κατέγραψε τον αριθμό των κατοίκων στην Ελλάδα, ερευνώντας επίσης για τα δημογραφικά, οικονομικά και κοινωνικά στοιχεία του πληθυσμού, καθώς και να εξακριβώσει τους τύπους του κτιρίων που υπάρχουν στο διαθέσιμο απόθεμα της χώρας. Η απογραφή συμμορφώνεται με τις κατευθυντήριες γραμμές της Ευρωπαϊκής Ένωσης και του Οργανισμού Ηνωμένων Εθνών για την απογραφή. Το σύνολο των αποτελεσμάτων έγιναν διαθέσιμα στις 7 Απριλίου 2024.

Οι τεχνολογίες έξυπνων κινητών και γεωτοποθεσίας χρησιμοποιήθηκαν προκειμένου να διενεργήσουν την απογραφή. Ένας διαγωνισμός λογοτύπου ξεκίνησε τον Σεπτέμβριο του 2018, ζητώντας από φοιτητές πανεπιστημίου να σχεδιάσουν το λογότυπο και ο νικητής ανακοινώθηκε το 2019.

 Ιστορία 

Η ελληνική απογραφή 2011 έδειξε ότι ο πληθυσμός της Ελλάδας μειώθηκε κατά 0,88% σε σύγκριση με την απογραφή του 2001, σε 10.815.197 κατοίκους. Αυτή η δημογραφική τάση αναμένεται να συνεχιστεί, αν τα ποσοστά γονιμότητας παραμείνουν σε χαμηλά επίπεδα, με την Ελληνική Στατιστική Αρχή να εκτιμά την πτώση του συνολικού πληθυσμού της Ελλάδας σε 9.7 εκατομμύρια άτομα έως το 2050 σε αυτό το σενάριο. Ομοίως, η Eurostat εκτιμά ότι χωρίς τη μετανάστευση, ο ελληνικός πληθυσμός θα μειωθεί σε 9.3 εκατομμύρια άτομα μέχρι το 2050, και σε 8.9 εκατομμύρια άτομα με χαμηλότερη γονιμότητα, ενώ το κύριο σενάριο της Eurostat αναφέρει 9.1 εκατομμύρια κατοίκους το 2050.

 Αποτελέσματα 
Στις 17 Μαρτίου 2023 και στις 21 Απριλίου 2023 ανακοινώθηκαν τα αποτελέσματα της απογραφής του 2021 για τον μόνιμο πληθυσμό της Ελλάδας. Το 99,4% του πληθυσμού της επικρατείας έχει απογραφεί είτε ηλεκτρονικά είτε με τον συμβατικό τρόπο. Το ποσοστό που δεν απεγράφη με κανέναν από τους δύο τρόπους εκλήθη από τις δημοτικές αρχές να παραστεί στο Δημαρχείο να συμπληρώσει το δελτίο της απογραφής. Απεγράφησαν 5.125.977 άρρενες (ήτοι το 48,9% του συνολικού πληθυσμού) και 5.356.510 θήλεις (ήτοι το 51,1% του συνολικού πληθυσμού).
 Περιφέρεια Μόνιμος Πληθυσμός 2021 Πληθυσμός 2011α Μεταβολή 2011 - 2021 Πληθυσμός 2001βΑνατολικής Μακεδονίας και Θράκης562.201608.182 -7,6%607.162Κεντρικής Μακεδονίας1.795.6691.880.058 -4,5%1.874.597Δυτικής Μακεδονίας254.595283.689 -10,3%294.317Ηπείρου319.991336.856 -5%336.392Θεσσαλίας688.255732.762 -6,1%                                                        740.115Στερεάς Ελλάδας508.254547.390 -7,1%558.144Ιονίων Νήσων204.532207.855 -1,6%209.608Δυτικής Ελλάδας648.220679.796 -4,6%721.541Πελοποννήσου539.535577.903 -6,6%597.622Αττικής3.814.0643.827.624 -0,4%3.894.573Βορείου Αιγαίου194.943199.231 -2,2%205.235Νοτίου Αιγαίου327.820308.975 +6,1%298.462Κρήτης624.408623.065 +0,2%594.368Άγιο Όρος (αυτοδιοίκητο)γ1.7461.811 -3,6%1.961Σύνολο επικράτειας10.482.48710.815.197 -3,1%10.934.097α Στοιχεία (πηγή: Δελτίο Τύπου 28-12-2012, ΕΛΣΤΑΤ, Πειραιάς). Ως πληθυσμός αναγράφεται ο «μόνιμος». Κατανομή είναι το ποσοστό επί του συνολικού πληθυσμού της χώρας. Η πυκνότητα υπολογίζεται σε κατοίκους ανά τ.χλμ..β Αναγράφεται ο «μόνιμος» πληθυσμός της απογραφής 2001 (πηγή: e-Demography, Πανεπιστήμιο Θεσσαλίας ), ώστε να συγκρίνονται ομοειδή ευρήματα, και όχι ο «πραγματικός» που χρησιμοποιήθηκε κατά κόρον τη δεκαετία του 2000.γ Ο μόνιμος πληθυσμός του Αγίου Όρους περιλαμβάνεται στον συνολικό μόνιμο πληθυσμό της Περιφέρειας Κεντρικής Μακεδονίας.

 Προβλήματα 
Ιστορικώς, οι απογραφές στην Ελλάδα πλήττονται από ζητήματα υποκαταμετρήσεως. Η απογραφή του 2021 ανέφερε 10,48 εκατομμύρια άτομα, 3,1% λιγότερο από την απογραφή του 2011. Έχει υποστηριχθεί ότι η ακρίβεια της απογραφής του 2021 είναι αμφίβολη, λόγω της μεγάλης διάρκειάς της, της αδυναμίας ορισμένων να την απαντήσουν διαδικτυακώς, της μη καταμετρήσεως ορισμένων προσφύγων, της εχθρότητας ορισμένων προς το κράτος, της μη επισκέψεως αγροτών από τους απογραφείς και περιπτώσεις συμπληρώσεως ερωτηματολογίων απογραφής σύμφωνα με πληροφορίες από γείτονες.

 Δείτε επίσης 
 Ελληνική απογραφή 2011
 Δημογραφία της Ελλάδας

 Παραπομπές 

 Πηγές 
 Απογραφή Πληθυσμού - Κατοικιών 2021 (ΦΕΚ https://www.statistics.gr/documents/20181/17286366/FEK-2023-Tefxos-B-02802.pdf/cf59bd87-ddb9-84a2-d421-b08e89cb9542)

 ΑΠΟΤΕΛΕΣΜΑΤΑ ΑΠΟΓΡΑΦΗΣ ΠΛΗΘΥΣΜΟΥ ΚΑΤΟΙΚΙΩΝ ΕΛΣΤΑΤ 2021 17.03.2023 Μόνιμος Πληθυσμός
 Ο πληθυσμός των Δήμων της Αττική, σύμφωνα με τα στοιχεία της  απογραφής 2021 – Αναλυτικοί πίνακες

2021